Toivo Järvis

Toivo Järvis (sündinud 28. detsembril 1944 Viljandis) on eesti loomaarstiteadlane, veterinaarparasitoloog.

Elukäik
Ta lõpetas 1962 Viljandi 2. Keskkooli, 1969 Eesti Põllumajanduse Akadeemia veterinaararstina, 1980 EPA mittestatsionaarse aspirantuuri. 1981. aastal kaitses Üleliidulise K. I. Skrjabini nimelise Helmintoloogia Instituudi juures Moskvas veterinaariateaduste kandidaadi väitekirja „Metskitsede helmindid ja helmintooside tõrjeabinõud Eesti NSV-s“. 1993. aastal kaitses Eesti Põllumajandusülikooli juures veterinaarmeditsiinidoktori parasitoloogia alal väitekirja teemal „Uluksõraliste helmindid Eestis ja helmintooside tõrje“.

Töötanud Eesti Põllumajanduse Akadeemias, Eesti Põllumajandus Ülikoolis ja Eesti Maaülikoolis 45 aastat: 1969–1972 parasitoloogia ja loomatervishoiu kateedri vanemlaborant, 1972–1982 tsiviilkaitse kursuse assistent, 1982–1988 sise- ja nakkushaiguste kateedri assistent, 1988–1990 vanemõpetaja, 1990–1991 dotsent (dotsendi kutse 1991), 1991–1994 nakkushaiguste kateedri dotsent, 1994–2002 parasitoloogia õppetooli juhataja, professor, 2002–2014 nakkushaiguste õppetooli jt struktuuriüksuste professor, al 2014 emeriitprofessor.

Õpetanud peamiselt parasitoloogiat ja invasioonihaigusi, aga ka viroloogiat, väike- ja karusloomade haigusi, teadustöö aluseid, kliinilist diagnostikat, epizootoloogiat, karja tervist ja veterinaarprofülaktikat ning tsiviilkaitset. Kirjutanud parasitoloogiaraamatuid ja -artikleid. Korrastanud ja välja töötanud eestikeelsed parasitoloogia terminid. Erialaselt täiendanud end Taani Kuninglikus Veterinaaria- ja Põllumajanduse Ülikoolis (Kopenhaagen, 1990, 1991, 2002), Rootsi Põllumajandusteaduste Ülikoolis (Uppsala, 1993), Poola TA akad. W.Stefanski nim Parasitoloogia Instituudis (Varssavi, 2003) jm.

Teadustöö
Uurimisala: uluk- ja koduloomade parasiidid ning invasioonihaigused, eriti helmintoosid. Selgitanud jahiulukite (metskits, põder, hirv, metssiga) helmintofaunat ja helmintoose ning soovitanud meetmeid haigustõrjeks. Uurimistöö tulemusi tutvustanud paljudel rahvusvahelistel teaduskonverentsidel (Orvieto, 1993; Jyväskylä, 1995; Mexico, 1996; Kopenhaagen, 1999; Reykjavik, 1999; Lyon, 1999; Fontainebleau, 2000; Poznan, 2000; Peterburi, 2000; Stresa, 2001; Moskva, 2001; Bergen, 2003, Valencia 2004 jm). 

Teaduskorralduslik tegevus: Eesti Parasitoloogide Ühingu aseesimees 1991–1994; EPMÜ loomaarstiteaduskonna teadusprodekaan 1995–1996; EPMÜ loomaarstiteaduse doktorinõukogu sekretär 1997–2005; Balti Parasitoloogide Ühingu aseesimees 1998–2003 jm.

Teosed

Trükiseid kokku 332 (286 artiklit, sh 95 rahvusvahelise levikuga teadusajakirjades ja –kogumikes; 20 parasitoloogiaalast raamatut ja raamatuosa, koostanud ja toimetanud 14 väljaannet, käsikirju 12). Hulgaliselt märksõnade artikleid entsüklopeediates (EE, EPE, EME, TEA).
 Parasitoosid (Tartu, 1985)
 Loomade parasitaarhaigused (Tartu, 1991)
 Mäletsejaliste seedekulgla ümarussid (Tartu, 1992)
 Karusloomade invasioonihaigused (Tartu, 1994)
 Metssigade ja kodusigade parasitoloogilise uurimise meetodid (ingl ja eesti k, kaasautor) (Frederiksberg, 1995)
 Parasiitide süstemaatika ja parasitooside nomenklatuur (Tartu, 1997)
 Koerte parasitoosid (Tartu, 1998)
 Veiste haigused II (kaasautor) (Tallinn, 1999)
 Koerte haigused (kaasautor) (Tartu, 2000)
 Parasitaarhaiguste laboratoorne diagnoosimine. Loomade parasitofaunad (Tartu, 2002)
 Jahiraamat (kaasautor) (Tallinn, 2003)
 Keeritsussid (Trichinella). Käsiraamat lihainspektoritele (toimetaja ja kaasautor) (Tartu, 2003)
 Parasitaarsed zoonoosid (Tartu, 2004)
 Toidutekkelised parasitaar- ja viirushaigused (kaasautor) (Tartu, 2005)
 Veterinaarparasitoloogia 1 – 6 (õpik kõrgkoolile) (Tartu, 2011)
 Traditsiooniline lambakasvatus Eesti ja Soome rannikualadel ning saartel (kaasautor) (Tallinn, 2013)
 Meenutusi. 170 aastat loomaarstiõpet Tartus (kaaskoostaja ja -autor) (Tartu, 2018)
 Parasiitide nimetused: ladina – eesti – inglise – saksa terminikogu (Tartu, 2020)

Tunnustus

 Parim bioloogilis-veterinaarne uurimistöö üleliidulisel konkursil (veterinaariateaduste kandidaadi väitekirja põhjal). Autasustatud aukirja ja akadeemik K. I. Skrjabini mälestusmedaliga (NSVL TA, 1983).
 Parim eestikeelne kõrgkooliõpik 2011: Veterinaarparasitoloogia 1–6. EV Haridus- ja Teadusministeeriumi aukiri, 2012.
 Aasta loomaarst 2012: loomaarstiõppe edendamise eest. Eesti Loomaarstide Ühingu tunnustus, 2012.
 Elutöö preemia laureaat: pikaajalise panuse eest veterinaarhariduse ja veterinaarparasitoloogia arengusse. Eesti Loomaarstide Ühingu ja Eesti Väikeloomaarstide Seltsi tunnustus, 2019.

Kirjandus
 Eesti Põllumajanduse Akadeemia veterinaariateaduskonna õppejõudude trükis avaldatud teaduslikud tööd 1973–1977 (1978), 25–26; 1978–1982 (1983), 25–26; 1983–1988 (1988), 22
 EPA Veterinaariateaduskond 1848–1983 (1984), 57
 EPA. Töötajad ja vilistlased 1981–1990 (1991), 194–195
 Põllumajandusülikool, 17. detsember 1993
 EPMÜ Veterinaariateaduskonna, Biotehnoloogia- ja Liha-Piimainstituudi õppejõudude ja teadurite trükis avaldatud tööd 1988–1993 (1993), 24–25
 Põllumajandus (1994) 12,22
 Agraarteadus (1994) 4, 481–482
 Eesti Loomaarstlik Ringvaade (1994) 2, 59–60; (1995) 1, 42–43; (1998) 3, 103–104; (2000) 5–6, 224; (2005) 1–2, 28–29; (2006) 1, 16–19; (2010) 1, 15–16; (2012) 4, 30; (2015) 1, 43–47; (2018) 3,29
 Eesti Põllumajandusülikool. Lühike arengulugu (1996) 107,108
 Eesti Põllumajandusülikool: audoktorid, töötajad ja vilistlased 1991–1995 (1996), 155
 Eesti Põllumajandusülikooli Loomaarstiteaduskonna õppejõudude ja teadurite trükis avaldatud tööd 1993–1997 (1998) 10–13
 Eesti põllumajanduse entsüklopeedia I (1998), 341
 EPMÜ loomaarstiteaduskond 1848–1998 (1998) 73, 77, 85, 87, 109, 132, 143, 145, 148, 149, 155, 158, 159, 160,161, 200, 236, 238
 Viljandi Maagümnaasium 1877–1997 (1998), 194
 Eesti teaduse biograafiline leksikon I (2000), 492–493
 Veterinaarmeditsiinidoktor professor Toivo Järvis. Personaalnimestik 1968–2004 (2004)
 Vilistlased teel. Viljandi Maagümnaasium (2008), 67–68
 Toivo Järvis Eesti Teadusinfosüsteemis

Kategooria:Eesti loomaarstid
Kategooria:Eesti loomaarstiteadlased
Kategooria:Viljandi Maagümnaasiumi vilistlased
Kategooria:Eesti Maaülikooli veterinaariateaduskonna vilistlased‎
Kategooria:Tartu Ülikooli loomaarstiteaduskonna professorid
Kategooria:Sündinud 1944